CELEX: 32014D0435
Language: ro
Date: 2014-07-04 00:00:00
Title: 2014/435/UE: Decizia de punere în aplicare a Comisiei din 4 iulie 2014 de stabilire a contribuției financiare din partea Uniunii pentru cheltuielile efectuate de Spania în 2013 pentru finanțarea măsurilor de urgență pentru combaterea gripei aviare [notificată cu numărul C(2014) 4437]

8.7.2014   
            
            
               RO
            
            
               Jurnalul Oficial al Uniunii Europene
            
            
               L 199/5
            
         DECIZIA DE PUNERE ÎN APLICARE A COMISIEI
   din 4 iulie 2014
   de stabilire a contribuției financiare din partea Uniunii pentru cheltuielile efectuate de Spania în 2013 pentru finanțarea măsurilor de urgență pentru combaterea gripei aviare
   
      
         [notificată cu numărul C(2014) 4437]
      
   
   (Numai textul în limba spaniolă este autentic)
   
      (2014/435/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 3 alineatul (4) și articolul 4 alineatul (1),
   întrucât:
   
               (1)
            
            
               În conformitate cu articolul 84 din Regulamentul (UE, Euratom) nr. 966/2012 al Parlamentului European și al Consiliului (2), angajarea cheltuielilor din bugetul Uniunii trebuie să fie precedată de o decizie de finanțare care prezintă elementele esențiale ale acțiunii care implică cheltuieli, adoptată de instituție sau de autoritățile delegate de către aceasta.
            
         
               (2)
            
            
               Decizia 2009/470/CE stabilește procedurile care reglementează contribuția financiară a Uniunii la măsuri veterinare specifice, inclusiv la măsuri de urgență. Articolul 4 alineatul (2) din respectiva decizie stabilește condițiile de obținere a contribuției Uniunii în vederea eradicării gripei aviare și articolul 4 alineatul (3) din decizia respectivă stabilește procentul din costurile măsurilor de urgență care trebuie acoperit de contribuția financiară din partea Uniunii.
            
         
               (3)
            
            
               Regulamentul (CE) nr. 349/2005 al Comisiei (3) stabilește normele privind plata unei contribuții financiare din partea Uniunii pentru măsurile de urgență luate pentru eradicarea anumitor boli animale, incluzând gripa aviară. Articolul 7 din regulamentul menționat stabilește documentele care trebuie furnizate de statul membru care solicită contribuția financiară, precum și termenele pentru transmiterea acestor documente.
            
         
               (4)
            
            
               Decizia de punere în aplicare 2013/775/UE a Comisiei (4) prevede o contribuție financiară din partea Uniunii în ceea ce privește costurile măsurilor de urgență pentru combaterea gripei aviare suportate de Spania în 2013. În conformitate cu articolul 1 alineatul (2) din respectiva decizie de punere în aplicare, valoarea contribuției financiare a Uniunii se stabilește printr-o decizie ulterioară. Articolul 2 din respectiva decizie de punere în aplicare prevede plata către Spania a primei tranșe, în valoare de 30 000,00 EUR.
            
         
               (5)
            
            
               La 6 februarie 2014, Spania a prezentat o cerere oficială de rambursare însoțită de un raport financiar, de documente justificative și de un raport epidemiologic pentru fiecare exploatație în care au fost sacrificate sau distruse animale. Cererea de rambursare se referă la o sumă de 85 580,95 EUR. Cu toate acestea, în urma examinării documentelor depuse, suma de 6 635,73 EUR a fost considerată ca nefiind eligibilă pentru rambursare în condițiile prevăzute la articolul 5 din Regulamentul (CE) nr. 349/2005.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Contribuția financiară a Uniunii la cheltuielile efectuate de Spania în 2013 pentru finanțarea măsurilor de eradicare a gripei aviare este stabilită la 78 945,22 EUR.
   Articolul 2
   Soldul contribuției financiare care rămâne de plătit după deducerea primei tranșe deja plătite în valoare de 30 000,00 EUR este stabilit la 48 945,22 EUR.
   Articolul 3
   Prezenta decizie constituie o decizie de finanțare în sensul articolului 84 din Regulamentul (UE, Euratom) nr. 966/2012 și se adresează Regatului Spaniei.
   
      Adoptată la Bruxelles, 4 iulie 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 155, 18.6.2009, p. 30.
   
      (2)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).
   
      (3)  Regulamentul (CE) nr. 349/2005 al Comisiei din 28 februarie 2005 de stabilire a normelor privind finanțarea comunitară a intervențiilor de urgență și a combaterii anumitor boli ale animalelor menționate în Decizia 90/424/CEE a Consiliului (JO L 55, 1.3.2005, p. 12).
   
      (4)  Decizia de punere în aplicare 2013/775/UE a Comisiei din 17 decembrie 2013 privind contribuția financiară din partea Uniunii la măsurile de urgență pentru combaterea gripei aviare în Germania, Italia și Țările de Jos în 2012 și 2013 și în Danemarca și Spania în 2013 (JO L 343, 19.12.2013, p. 44).